Ambrose Mandvulo Dlamini

Ambrose Mandvulo Dlamini (født 5. mars 1968 i Mbekelweni i Manzini Region i Protektoratet Swaziland, død 13. desember 2020 i Sør-Afrika) var en eswatinisk forretningsleder og politiker. 

Før han ble utnevnt til statsminister virket han som forretningsmann innen bankvesen og telekommunikasjonssektoren.

Biografi
Dlamini tilhørte huset Dlamini, som er Eswatinis kongeslekt. Han var prins av Mhlanhleni, der hans bestefar hadde sin bosetning, i Mbekelweni. Bestefaren var prins Magongo (også Makhombane), og nedstammet fra kong Mbandzeni.

Han var Eswatinis/Swazilands tiende statsminister, fra oktober 2018 til sin død i desember 2020. Han var administrerende direktør i Swazi MTN, og hadde ikke tidligere vært engasjert i politikken. 

Den 27. oktober 2018 kunngjorde kong Mswati III under en samling ved den kongelige kraal i Lobamba at Dlamini skulle bll landets neste statsminister.

Dlamini testet positiv for covid-19 den 15. november 2020 og ble innlagt på sykehus åtte dager senere etter å ha utviklet milde symptomer. Etter forverring ble han tidlig i desember overført til Sør-Afrika. Han døde på sykehus i Sør-Afrika den 13. desember i en alder av 52 år. Landets visestatsminister Themba N. Masuku overtok som fungerende statsminister.

Referanser

Forretningsfolk
Personer etter føde- eller oppvekststed i Eswatini
Eswatiniske politikere
Regjeringssjefer
Dødsfall relatert til covid-19 i Sør-Afrika
Politikere ofre for covidpandemien